ר אהרן זילבר
קטגוריות: כללי / שיעורי הרב מאיר קאופמן / ענינים כלליים / אגדה

נקודות שאפשר ללמוד מדרכיו דהגר"א זילבר

א]התפילה : תמיד היה מגיע בזמן והשתדל להגיע לפני הזמן ולהיות מוכן ועומד לתפילה שתהיה כדבעי וכן קבע מקום לתפילתו שנים רבות באותו מקום [למשל כיון שהיה צריך להתפלל מוקדם ולא היה מנין בשכונה אלא מהיר הקים מנין מיוחד שיתפללו כדבעי] [אפילו מעריב שדרך בני אדם לאחר הוא תמיד הקפיד להיות בזמן], ומתפלל כמונה מעות, כמדבר לפני המלך, והיה ניכר שהתפילה זה חלק עיקרי וחשוב בעבודת ה' אצלו גם במחלתו כשהיה חלש מאוד וכן בהרבה מצבי חולשה שתוקפו אותו תפילתו היתה באותה צורה וכן בזמן מחלתו שלא ידע מה ילד יום והיה מאוד מודאג אבל כל מי שדיבר אותו ראה איך שתלה תקות בתפילה שזה הדבר שיכול להועיל

ב] עבד ה': לא חי כמלומדה שמסלול החיים זה להתפלל וללמוד אלא היה במצב שהעמיד עצמו לעשות את תפקידו כחיל בצבא ה' וזה התבטא בניצול כל רגע ובעשית כל חסד שנצרך הן בביתו הן מחוץ לביתו ובדקדוק ההלכה ובטיפול אבהי לילדיו בצורה שלא מצויה וכל מעשיו נעשו בצורה מחושבת ומדויקת להפליא והכל נבע מיראת חטאו הגדולה וסיפרה אשתו שפעם כנראה נכשל באיסור בורר וצם אחרי זה ארבעים יום תענית דיבור

ג] בן אדם לחבירו: יחסו לכל אדם היה בצורה מיוחדת וממש התקיים בו מקבל כל אדם בסבר פנים יפות וסיפרו שכל תושב חדש שהגיע לשכונה מיד ניגש אליו והאיר לו פנים ונזהר בצורה מיוחדת לא לפגוע בבן אדם וסיפרו שבישיבה מיד פעם היה משמן הצירים של הדלת כדי שלא יעיר את חברי החדר בהיכנסו וכן סיפרו שמימי מחלתו בבית חולים הוצרך לשתות באמצע הלילה להרגיע כאביו ורימז שלא יפתחו המים בחדר כדי לא להעיר את היושן לידו, ולכל אדם היה נחמד להיות בקירבתו ואשתו סיפרה שמעולם לא אמר בבית ביקורת על בן אדם ופעם אחת חזר הבית ואמר שראה משהו רע אצל מישהו ושתעזור לו שיתגבר לא לספר את זה לאף אחד ואחרי שנים הודה לה שעזרה לו שיתגבר לא לספר לאף אחד

ד] תורה: הכיר במעלת התורה שאין דבר חשוב כמוה ודבר זה התבטא הן בהתמדתו שתמיד היה יושב ולומד וכן זכה להגיע לידיעת התורה בצורה נפלאה וכן להבנתה בצורה מיוחדת וכל זכה מכח עמל התורה של שנים, וסיפרו בליל הושענה רבה למד כל הלילה אם החברותא כהרגלו כשלא היה ניכר כלום ולאחר הלימוד אמר לחברותא שלו שאתמול קיבלו תשובות שהוא במצב קשה ושיתפלל עליו, ואשתו סיפרה שלפעמים חזר לביתו בשמחה רבה ואמר לה שאם הוא לא היה מתביש הוא היה רוקד על השמחה של החידושים שהתחדשו לו היום בתורה